Jäsentiedote 1/2022 4.1.2022

Hyvää alkanutta vuotta!

Vanha vuosi päättyi ja uusi alkoi vieläkin tuon koronakurjimuksen kanssa. Hetken aikaa näytti siltä, että elämä vapautuu pandemiasta johtuvista rajoituksista, mutta ei.

Tammikuun tapahtumiin Keski-Uudenmaan senioriopettajien toiminnassa se tarkoittaa **jäsentilaisuuden *12.1.2022 klo 14.00 siirtämistä Teams tapahtumaksi***. Ilmoittaudu jäsentilaisuuteen vastaamalla tähän viestiin. Lähetän Teams-linkin ilmoittautuneille edellisenä päivänä.

Tammikuun jäsentapaamisessa kanssamme linjoilla ovat Arja Jääskeläinen Hyvinkää-Nurmijärven yhdistyksestä ja Kimmo Hissa Helsingin senioriopettajista. He edustavat Uuttamaata OSJ:n hallituksessa. OSJ:ssa on meneillään isoja asioita, mm. uusi strategia, uudet liiton ja yhdistysten kotisivut. Näistä ja muista meitä kiinnostavista asioista on tilaisuus keskustella Arjan ja Kimmon kanssa.

**Vuosikokous 17.2.2022 klo 14.00 Myllytien toimintakeskus, Järvenpää**

Keski-Uudenmaan senioriopettajat ry:n vuosikokous pidetään 17.2.2022 klo 14.00 Myllytien toimintakeskuksessa Järvenpäässä. Kokouksessa käsitellään sääntömääräiset asiat, ts. v.2021 toimintakertomus ja tilinpäätös sekä toiminnantarkastajan lausunto, v. 2022 toimintasuunnitelma ja talousarvio sekä valitaan erovuorossa olevien hallituksen jäsenten tilalle uudet. Varsinainen kokouskutsu tulee helmikuun alussa.

Toivomme, että vuosikokous voidaan pitää läsnäolokokouksena, mutta jos tilaisuuksien osallistujarajoitukset sitä edellyttävät, vuosikokoukseen voi yhdistyksen sääntöjen mukaan osallistua myös etäyhteydellä Teamsin kautta. Vuosikokouskutsussa helmikuun alussa tästäkin asiasta on tarkempaa tietoa.

**OSJ:n sähköinen jäsenkirje**

OSJ on lähettänyt kaikille jäsenilleen sähköisen jäsenkirjeen 17.12.2021. Jos et ole saanut sitä, tarkista OSJ:ssa oleva sähköpostiosoitteesi. Sen voi kätevimmin tehdä osoitteessa [www.osj.fi](http://www.osj.fi) -> jäsenelle - > jäsentietojen muutokset. Mikäli et ole tuota OSJ:n sähköistä jäsenkirjettä saanut, kannattaa tarkistaa roskapostikansio sähköpostistasi

Sähköpostiosoitteen muutokset on hyvä ilmoittaa myös yhdistykselle osoitteella kusenioriopet(at)kusenioriopet.onmicrosoft.com.

Seuraava jäsentiedote tulee helmikuun alussa. Silloin tiedetään tarkemmin kevään aikatauluista.

Tervein terveisin

Keski-Uudenmaan senioriopettajat ry

Annikki Ahlqvist Hilkka Vähäoja

puheenjohtaja sihteeri

0400-522422 0500-460549

annikki.ahlqvist(at)gmail.com vahaoja.hilkka(at)gmail.com